ইকুয়েডর -এ অ্যান্ডিস এর সায়াম্বে ক্যান্টন এ নদীখোদন। 
**নদীখোদন** (River incision) হ'ল নদী  থেকে দূরে প্রবাহের ফলে সৃষ্ট সংকীর্ণ ক্ষয়।  ভূসংস্থানে টেকটোনিক উন্নতি এর পরে নদীখোদন একটি খুব সাধারণ ঘটনা ব'লে পরিচিত। একাধিক নদীর স্রোত-ধারার ফলে এমন বিচ্ছিন্ন ভূমি দেখা যেতে পারে যেমন বিচ্ছিন্ন মালভূমি। নদীখোদন হ'ল একটি প্রাকৃতিক প্রক্রিয়া যার মাধ্যমে কোনও নদী তার তলদেশের নীচের দিকের মাটি কেটে সক্রিয় ধারাটিকে গভীর করে তোলে। যদিও এটি একটি প্রাকৃতিক প্রক্রিয়া তবুও কাঠ কাটা, খনন, কৃষিকাজ এবং রাস্তা ও বাঁধ নির্মাণের মতো জমি ব্যবহারের পরিবর্তন সহ মানুষে বেশ কিছু কাজকর্মের ফলে এই প্রক্রিয়াটি প্রভাবিত হয়ে দ্রততর হতে পারে। এই খোদন করার হারকে বলা হয় মৌলিক কৃন্তন নিষ্পেশন (বেসাল শীয়ার স্ট্রেস)। কৃন্তন নিষ্পেশন বৃদ্ধি পায় জলে পলির মতো উপাদানের উপস্থিতি বৃদ্ধির কারণে যখন জলের ঘনত্ব বেড়ে যায়। কৃন্তন নিষ্পেশন {\displaystyle t} হ'ল জলের ভর, মাধ্যাকর্ষণ এবং ডাব্লিউএসএস এর সাথে সমানুপাতিক:

{\displaystyle t=\rho gD\sin {(WSS)}}
যেখানে t হ'ল কৃন্তন নিষ্পেশন (N/m2), ρ হ'ল প্রবাহিত জলের ঘনত্ব, g হ'ল পৃথিবীতে মাধ্যাকর্ষণ, D হ'ল জলের গড় গভীরতা এবং ডাব্লিউএসএস হ'ল (ওয়াটার সারফেস স্লোপ) জলের পৃষ্ঠতলের ঢাল। এটি হিমশাস্ত্রে (গ্লেসিওলজি) সাধারণত ব্যবহৃত মৌলিক কৃন্তন নিষ্পেশন বা বেসাল শীয়ার স্ট্রেস এর সাথে সাদৃশ্যপূর্ণ। ঢালু, গভীরতা বা জলের ঘনত্ব বৃদ্ধি প্রভৃতি জলের দ্বারা ক্ষয় হওয়ার সম্ভাবনাকে বাড়িয়ে তোলে।

প্রভাব
------

### ভূগর্ভস্থ জলস্তরের পতন

যখনই প্রবাহী তল নেমে যায় আশেপাশের জলীয় স্রোত তখন সে দিকে ধাবিত হয় এবং জল টেবিলটিকে বসিয়ে দেয়। এর ফলে স্রোতের প্রবাহের ব্যবস্থা সংশোধিত হয়ে পাল্টে যায় এবং গ্রীষ্মের প্রবাহে বেশ বড় হ্রাস ঘটাতে পারে। দীর্ঘস্থায়ী খোদনের ফলে জল টেবিল এমন বিন্দুতে নেমে যেতে পারে যেখানে নদীতীরস্থ গাছগাছড়ার শিকড়গুলি আর জলের নাগাল পায় না। ফলে উপকূলীয় বনজ মারা যায় এবং এর ফলে মাটির স্থিতিশীলতা হারাতে থাকে যা পলি অবক্ষেপ বৃদ্ধিতে বড়সড় অবদান রাখে।[] এই নদীতীরস্থ অরণ্যই পৃথিবীতে সবচেয়ে উৎপাদনশীল এবং গ্রহের বৈচিত্র্যময় বাস্তুতন্ত্রে বড় অবদান রাখে এবং এই কারণে আমেরিকা যুক্তরাষ্ট্র জুড়ে অনেকগুলি পুনরুদ্ধার প্রকল্পে মনোনিবেশ করা হয়েছে।

### চূড়ার আকারের পরিবর্তন

স্বল্প ক্ষয় হারে প্রবাহের খোদন বৃদ্ধি পায় যার কারণে সামান্য উত্তল ঢাল গঠন করতে পারে। কোনও প্রবাহের চারপাশের উত্তল ঢাল এইভাবে পরোক্ষে প্রতিহত হয়ে টেকটোনিক উন্নতি -কে ত্বরাণ্বিত করতে পারে। এই ত্বরাণ্বিত খোদন সংলগ্ন ঢালে ক্ষয় বৃদ্ধি করে দিলে তার ফলে ঢালগুলি ক্রমশ খাড়াই ঢালে পরিণত হয় এবং তাতেই তা উচ্চ ক্ষয় হারের সাথে সাম্যাবস্থায় এসে পৌঁছোয়।

মন্তব্য
-------

1. ↑  Walther Penck is commonly but wrongly attributed the notion that accelerated uplift leads to the formation of convex slopes.

তথ্যসূত্র
---------

1. ↑  Lague, Dimitri; Hovius, Niels; Davy, Philippe (২০০৫)। "Discharge, discharge variability, and the bedrock channel profile" (পিডিএফ)। *Journal of Geophysical Research: Earth Surface*। **110** (F4): n/a। ডিওআই:10.1029/2004JF000259। বিবকোড:2005JGRF..110.4006L।
2. ↑  Lague, Dimitri (২০১৪)। "The stream power river incision model: Evidence, theory and beyond"। *Earth Surface Processes and Landforms*। **39** (1): 38–61। ডিওআই:10.1002/esp.3462। বিবকোড:2014ESPL...39...38L।
3. ↑  Neal, Edward G. 2009, Channel incision and water-table decline along a recently formed proglacial stream, Mendenhall Valley, southeastern Alaska, in Haeussler, P.J. and Galloway, J.P. Studies by the U.S. Geological Survey in Alaska, 2007: U.S. Geological Survey Professional Paper 1760-E, 15
4. 1 2  Simons, Martin (১৯৬২), "The morphological analysis of landforms: A new review of the work of Walther Penck (1888-1923)", *Transactions and Papers (Institute of British Geographers)*, **31** (31): 1–14, জেস্টোর 621083, ডিওআই:10.2307/621083 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Chorley, Richard J.; Beckinsale, Robert P.; Dunn, Antony J. (২০০৫) [1973]। "Chapter Twenty-Two"। *The History of the Study of Landforms*। Volume Two। Taylor & Francis e-Library। পৃষ্ঠা 790।